讀書示子遹
作者：陸游
朝代：宋

paragraphs: 我生無它營，半世隨宦牒。
讒波方稽天，憂與愁相接。
中間稍自覺，萬事付馬曹。
告歸幸見聽，泊與淡相遭。
日晏突無烟，垢面有爪痕。
讀書則未置，可笑習氣存。
造物哀其窮，畀之大耳兒。
兒亦好古學，乃不售有司。
謂當鳶瑟縮，乃如鶴昂藏。
父子共薄飯，忍饑講虞唐。
豐兇有常數，藨蔉當自力。
古言不吾欺，歲晚於汝食。